recursal/SuperWikiNEXT-32B huggingface dataset:
| "Popcorn"Gershon Kingsley |
| --- |
| Singlen "Popcorn" kansikuva |
| Singlen tiedot |
|  Albumilta | *Music to Moog By* |
|  Julkaistu | 1969 |
|  Tekijä(t) | Gershon Kingsley |
|  Tuottaja(t) | Herman D. Gimbel |
|  Tyylilaji | synthpop |
|  Kesto | 02.24 |
|  Levy-yhtiö | Audio Fidelity, New York |
| Gershon Kingsleyn muut singlet |
| "Sheila"1969 | "Popcorn"1969 | "Twinkle, Twinkle"1969 |

**Popcorn** on Gershon Kingsleyn vuonna 1969 *Music to Moog By* -albumillaan julkaisema instrumentaalikappale. Kappale julkaistiin myös singlenä vailla mainittavaa menestystä. Vuonna 1971 Gershon Kingsleyn yhtye The First Moog Quartet levytti Popcornin uudelleen albumilleen *Popcorn*. First Moog Quartetin jäsen Stan Free äänitti kappaleen uudelleen Hot Butter -yhtyeensä kanssa vuonna 1972.

Hot Butterin versio Popcornista oli listaykkösenä Ranskassa, Saksassa, Hollannissa, Norjassa ja Sveitsissä. Suomessa kappale oli listaykkösenä 1972 syyskuusta joulukuuhun. Popcornista tuli kaikkien aikojen ensimmäinen Billboardin listalle noussut elektroninen levytys.

Lähteet
-------

1. ↑

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Popcorn (instrumental)
**Richard-Toll** on kaupunkikunta Saint-Louisin alueen Daganan departementissa Senegalissa. Se sijaitsee Senegaljoen varrella 20 kilometriä Daganasta länteen. Kunnassa on 59 400 asukasta (vuonna 2013, väestönlaskenta).

Kunnan pinta-ala on 40 neliökilometriä. Sen kautta virtaa Guiersjärveä ruokkiva Taouey. Maisemaa leimaavat keinokastellut sokeriruoko- ja riisipellot. Asukkaista 65 % on wolofeja, 18 % fulbeja, 4 % maureja ja 3 % diolia.

Paikkakunta on saanut nimensä ranskalaisen kasvitieteilijän Jean Michel Claude Richardin vuonna 1822 perustamasta kokeiluviljelmästä. Sen nimi tarkoittaa paikallisella kielellä "Richardin peltoa". Vuonna 1945 perustettiin keinokastelualue Mission Agricole du Sénégal. Kunnan väkiluku on kasvanut viime vuosikymmeninä voimakkaasti.

Richard-Tollin kautta kulkee Saint-Louisin ja Kidiran välinen maantie N2. Kunnassa sijaitsee yksi Senegalin suurimmista teollisuuslaitoksista, vuonna 1970 perustettu sokeritehdas Compagnie sucrière sénégalaise. Muita elinkeinoja ovat maanviljely, pienimuotoinen kaupankäynti, käsityöammatit ja palvelut.

Paikallinen nähtävyys on Senegalin kuvernöörin Jacques-François Rogerin 1820-luvulla rakennuttama virka-asunto.

Lähteet
-------

1. ↑  Portail de données du Sénégal *donnees.ansd.sn*.  Arkistoitu 9.6.2018. Viitattu 5.6.2018.  (haku tietokannasta)
2. 1 2 3  L'économie locale de Richard Toll, 1999 *oecd-ilibrary.org*. Viitattu 5.6.2018.
3. 1 2  La Commune de Richard-Toll Sénégal *Saint-Louis du Sénégal*. Viitattu 5.6.2018.
4. ↑  Richard Toll *Senegal Online*. Viitattu 5.6.2018.

Aiheesta muualla
----------------

* Kuvia tai muita tiedostoja aiheesta **Richard-Toll** Wikimedia Commonsissa
**Lammikkomeduusa** (*Craspedacusta sowerbii*) on pikkumeduusoihin kuuluva polyyppieläin. Lajia tavataan alun perin Aasiasta, mutta se on levinnyt vieraslajina makeisiin vesiin ympäri maailmaa.

Koko ja ulkonäkö
----------------

Muiden polyyppieläinten tavoin lammikkomeduusalla on polyyppielinvaihe, meduusaelinvaihe ja lukuisia toukkavaiheita. Polyyppivaihe on kooltaan pieni, vain muutamia millimetrejä pitkä. Lammikkomeduusan meduusavaihe on halkaisijaltaan 0,5–2,5 cm ja muodoltaan pyöreä ja kupera. Uimakello on läpikuultava ja siinä on neljä lohkoa. Lammikkomeduusan uimakellon reunoilla on lonkeroita ja keskellä on uloke, jota kutsutaan manubriumiksi.

Levinneisyys ja elintavat
-------------------------

Lammikkomeduusan alkuperäistä levinneisyysaluetta on Kiinassa Jangtsejoen laakso. Sitä kuitenkin tavataan levinneen kaikille mantereille Etelämannerta lukuun ottamatta. Suomessa sitä esiintyy paikoitellen eteläosissa. Laji elää muun muassa järvissä, tekoaltaissa ja puutarhojen koristelammissa. Leviäminen voi tapahtua vesilintujen tai Kiinasta tuotujen vesikasvien mukana. Lammikkomeduusa elää polyyppinä pohjassa ja polyypin elinikä on vuosia. Polyyppivaiheessa laji lisääntyy kuroutumalla muodostaen klooneja. Meduusavaihetta tavataan usein loppukesästä ja se lisääntyy seksuaalisesti. Lammikkomeduusa pyydystää ravinnokseen planktonäyriäisiä.

Lähteet
-------

1. 1 2  James H. Thorp, D. Christopher Rogers: *Field Guide to Freshwater Invertebrates of North America*, s. 56. Academic Press, 2011. ISBN 978-0-12-381426-5. Kirja Googlen teoshaussa (viitattu 5.7.2021). (englanniksi)
2. 1 2  Autumn Erwin: Craspedacusta sowerbyi *Animal Diversity Web*. Viitattu 5.7.2022. (englanniksi)
3. 1 2  Risto Väinölä: Lammikkomeduusa *Vieraslajit.fi*. Viitattu 5.7.2022.


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1888438
* Wikispecies: Craspedacusta sowerbyi
* ADW: Craspedacusta\_sowerbyi
* BOLD: 200089
* CoL: 6BBQW
* EoL: 203281
* EUNIS: 37767
* Fauna Europaea: 240626
* GBIF: 2266729
* iNaturalist: 217728
* IRMNG: 10801960
* ITIS: 50776
* NAS: 1068
* NatureServe: 2.120523
* NZOR: bde0cacd-09b6-4112-ba66-023d3b0f5002
* WoRMS: 567381

 |

 |
**Asianosaisseuraanto** tarkoittaa asianosaisen vaihtumista oikeudenkäynnin kuluessa. Tällöin henkilön tilalle tulee oikeudenkäynnin ulkopuolinen henkilö, joka saa saman aseman kuin alkuperäinen asianosainen. Yleensä niin tapahtuu, kun asianosainen kuolee, ja hänen oikeudenomistajansa haluavat jatkaa oikeudenkäyntiä uusina asianosaisina.

Riita-asiassa seuraannon vaikutus oikeudenkäyntiin riippuu siitä, onko kyse kantajasta vai vastaajasta. Kantajapuolella tehdyn esineen tai oikeuden luovutuksen jälkeen uusi henkilö voi ryhtyä kantajaksi esittämättä uutta kannetta. Tällöin ei tarvita alkuperäisen kantajan eikä vastaajan suostumusta, mutta alkuperäisen henkilön tekemät prosessitoimet velvoittavat uutta kantajaa. Vastaajapuolella tapahtuvan asianosaisseuraannon toteuttaminen vaatii aina kantajan suostumuksen, mutta alkuperäisen vastaajan lupaa ei tarvita. Sivuväliintulijaksi voi uusi vastaaja päästä siinäkin tapauksessa, ettei kantaja suostu asianosaisseuraantoon (Oikeudenkäymiskaari 18:8–10).

Rikosasiassa asianosaisseuraanto on hyvin poikkeuksellista. Syytetyn kuollessa asianosaisseuraanto voi tapahtua vain konfiskaatiovaatimuksen osalta. Tällöin vaatimusta ajetaan syytetyn oikeudenomistajia vastaan, jotta tuomioistuin tuomitsisi menettämisseuraamuksen kuolinpesän varoista (Rikoslaki 8:16.2).

Lähteet
-------

1. ↑  *Uusi tietosanakirja*, Tietosanakirja oy 1960–1966
2. 1 2 3  *Encyclopædia iuridica fennica*, Suomalainen lakimiesyhdistys 1994–1999, ISBN 951-855-135-9, osa IV palstat 37–38
Sees metsälammikko
**Lammikko** on lampea pienempi makean veden allas. Sitä pienempi vesialue on nimeltään **lätäkkö**. 

Lammikoille ja lätäköille on ominaista se, että ne ovat osan vuotta kuivina, ja ne syntyvätkin tyypillisesti vesisateiden aikana. Ne voivat aiheuttaa ongelmia liikenteelle, erityisesti jäädyttyään pakkasella.

Lapsi leikkii lammikossa Vancouverissa Kanadassa.

Ekologinen merkitys
-------------------

Lammikot ovat tärkeitä luonnon ekosysteemille. Eläimet voivat käyttää niiden vettä juomavetenä. Linnut peseytyvät pienessäkin kuoppaan sadevedestä muodostuneessa lätäkössä. Hyttysnaaraat munivat munansa muun muassa vesilätäkköihin. Vedessä elää myös vesieliöitä.

Jos lätäköstä ei ole poistouomaa vedelle, lätäkköön muodostuu seisahtunutta vettä. Tämä saastuu helposti eliöistä.

Koristelammikko
---------------

Koristelammikko
Talojen pihoille voidaan rakentaa *koristelammikkoja*. Monissa koristelammikoissa on suihkulähde.

Aiheesta muualla
----------------

* Kuvia tai muita tiedostoja aiheesta **Lammikko** Wikimedia Commonsissa
Vuonna 1713 solmitun orjakauppaoikeussopimuksen englanninkielisen version kansikirja.
**Asiento** (esp. istuin, sopimus, laitos) tarkoittaa liiketaloudellisessa yhteydessä sopimusta ja kauppasopimusta. Historiallisesti asientolla viitataan Espanjan solmimiin kauppaoikeussopimuksiin ja myöntämiin lupiin, jotka mahdollistivat muiden valtioiden orjakaupan Espanjan siirtokuntiin vuosien 1543–1834 välisenä aikana. Asiento-orjakauppaa tutkineen Georges Scellen mukaan *asiento* oli Espanjan tapaoikeuden termi, jolla kuvattiin jokaista yleisen hyödyn eduksi tehtyä sopimusta Espanjan hallituksen ja yksityisten henkilöiden välillä. 

Orjakauppaa hallitsivat aluksi portugalilaiset ja myöhemmin hollantilaiset. Espanjan kanssa solmittu Utrechtin sopimus 1713 antoi yksinoikeuden asiento-orjakauppaan briteille. Espanja epäili brittien kuitenkin loukkaavan sopimusta salakuljettamalla ja merirosvouksella. Vastaavasti britit eivät pitäneet Espanjan harjoittamasta valvonnasta. Asiento ja sen valvonta synnyttikin sodan Jenkinsin korvasta 1739, joka jatkui Itävallan perimyssotana Aachenin rauhaan 1748 saakka. Rauha palautti asienton ennen sotaa sisältämät oikeudet briteille.

Habsburgin Espanjassa asientot olivat keino maksaa valtion kuluja. Valtio lainasi rahaa pitkäaikaisilla joukkovelkakirjoilla (*juros*) sekä teki pankkien kanssa lyhytaikaisia lainasopimuksia (*asientos*). Useat näistä asientoista muutettiin myöhemmin juroiksi.

Lähteet
-------

* Johannes Postma: *The Dutch in the Atlantic Slave Trade, 1600-1815*. Cambridge University Press, 1990. ISBN 0521048249.
* Thomas Benjamin: *Encyclopedia of Western Colonialism Since 1450*. Macmillan Reference USA, 2007. ISBN 0028658434.

### Viitteet

1. ↑  Postma s. 29
2. ↑  Benjamin s. 395
3. ↑  Mauricio Drelichman and Hans-Joachim Voth, *Lending to the Borrower from Hell: Debt and Default in the Age of Phillip II, 1566-1598* s.6 .pdf
Kongon allas Afrikan kartalla.
**Kongon allas** on läntisessä Keski-Afrikassa sijaitseva allas ja Kongojoen valuma-alue. Sen pinta-ala on 3,4 miljoonaa neliökilometriä, mikä tekee siitä Amazonin altaan jälkeen maailman laajimman joen valuma-altaan. Muodoltaan se on viuhka, joka on 1900 kilometriä leveä niin pohjois–eteläsuunnassa kuin itä–länsisuunnassakin.

Kongon altaassa virtaa tiheässä Kongon sivujokia. Lounaisosassa on hiekkatasankoja. Altaassa on maailman toiseksi laajin sademetsä. Tiheää ja ikivihreää trooppista metsää ympäröi savanni. Altaan laajaan keskiosaan Cuvette-Centraleen on kertynyt kvartäärikautisia lietesedimenttejä.

Kongon altaasta on tavattu 1 200 kalalajia, 400 nisäkäslajia, yli kymmenentuhatta putkilokasvilajia ja tuhat lintulajia.

Kongon altaassa sijaitsevat Kongon demokraattinen tasavalta, Kongon tasavalta, Keski-Afrikan tasavalta, Sambian länsiosat, Angolan pohjoisosat sekä osia Kamerunista ja Tansaniasta.

Lähteet
-------

1. 1 2 3  Congo basin *Encyclopaedia Britannica*. Viitattu 30.12.2019. (englanniksi)
2. ↑  Harrison I.J. Brummett R. Stiassny M.L.J.: *Congo river basin*. teoksessa Finlayson C. Milton G. Prentice R. Davidson N. (toim), The Wetland Book. Springer, 2016. ISBN 978-94-007-6173-5. Abstract (viitattu 8.12.2018).

Aiheesta muualla
----------------

* Kuvia tai muita tiedostoja aiheesta **Kongon allas** Wikimedia Commonsissa
**Zebrasoma** on välskärikalojen suku, jonka monet lajit ovat hyvin suosittuja meriakvaarion kaloja. Kaiken kaikkiaan sukuun kuuluu seitsemän lajia.

Koko ja ulkonäkö
----------------

*Zebrasoma*-välskärit ovat vartalonmuodoltaan litteitä kiekkoja, ja kasvavat 15–40 cm pitkiksi. Niiden kuono on ulkoneva ja selkäevä nousee purjeena.

*Zebrasoma*-välskärien pyrstön tyvessä on veitsimäinen uloke, joka voi leikata ihmisellekin naarmuja joihin tarvitaan tikit.

Käyttäytyminen
--------------

*Zebrasoma*-välskärit nahistelevat jatkuvasti toisten saman suvun välskärien kanssa. Niitä ei yleensä suositella pidettäväksi samassa akvaariossa enempää kuin yhtä kutakin lajia. Jos aikoo hankkia useita yksilöitä, ne pitäisi hankkia kaikki samalla kertaa, koska ne pyrkivät aktiivisesti karkottamaan myöhemmin reviirille tulleen yksilön. Toisaalta ne pitäisi hankkia altaan viimeisinä kaloina, jotta muiden lajien yksilöt ehtivät asettua omille reviireilleen ennen välskärijoukon saapumista.

Vesiolot ja ravinto
-------------------

*Zebrasoma*-välskärit ovat luonnossa periaatteessa kasvinsyöjiä; syömänsä levän joukossa ne kuitenkin nielaisevat ilmeisesti myös melkoisen määrän pieniä selkärangattomia. Akvaariossa niille tarjotaan kasvipitoista sekaruokaa. Niiden luontaiseen käytökseen kuuluu näykkiä ja nyppiä jatkuvasti jotakin - jos akvaariossa on tarjolla levää, ne eivät niin herkästi kiusaa muita kaloja tai selkärangattomia.

Lähteet
-------

1. 1 2 3  Fenner, B.: The Sailfin Tangs, Surgeons, Doctorfishes, of the Genus Zebrasoma Wetwebmedia.
2. ↑  ITIS
3. ↑  Meriakvaarion perustamismanuaali Aqua-Web

Aiheesta muualla
----------------

* Species in the genus *Zebrasoma*. (peilipalvelin) *FishBase*. Froese, R. & Pauly, D. (toim.). (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1551152
* Wikispecies: Zebrasoma
* AFD: Zebrasoma
* BOLD: 3674
* CoL: 64998
* Fossilworks: 301218
* GBIF: 2379863
* iNaturalist: 49642
* IRMNG: 1200166
* ITIS: 172313
* NCBI: 75045
* uBio: 4385480
* WoRMS: 204630

 |

 |
Zealandian topografinen kartta
**Zealandia** on matala, suurimmaksi osaksi merenalainen alue lounaisella Tyynellämerellä. Siitä merenpinnan yläpuolella ovat Uusi-Seelanti, Uusi-Kaledonia ja muutama Tyynenmeren pikkusaari. Alueen koko on noin viisi miljoonaa neliökilometriä.

Zealandia alkoi erota Gondwanan supermantereen laidasta noin 100 miljoonaa vuotta sitten. Ohuutensa vuoksi se jäi kuitenkin merenpinnan alle. Zealandian luoteispuoli on osa Australian laattaa ja kaakkoispuoli Tyynenmeren laattaa. Zealandia alkoi kohota 20 miljoonaa vuotta sitten näiden laattojen törmäilyn vuoksi, mikä synnytti Uuden-Seelannin Eteläiset Alpit. Australian mantereen ja Zealandian erottaa 25 kilometriä leveä ja 3,6 kilometriä syvä Catosalmi, jonka pohja on merenpohjan maankuorta.

Zealandiaa on ehdotettu uudeksi mantereeksi. Sen asema mantereena riippuu vain siitä, ryhdytäänkö sitä kutsumaan mantereeksi. Nimitysehdotusta on perusteltu sillä, että Zealandialla on joitain mantereille tyypillisiä ominaisuuksia. Merenpohja erottaa sen muista mantereista. Se kohoaa noin kolme kilometriä korkeammalle kuin syvänmeren alueet. Sen maankuori on paksuudeltaan 10–30 kilometriä, mikä on enemmän kuin merenpohjan seitsemän kilometriä, joskin vähemmän kuin nykyisten mannerten 30–50 kilometriä. Sen maankuori myös koostuu mantereille tyypillisistä kivilajeista, kuten graniitista, dioriitista, andesiitista ja liuskekivistä. Myös sen eliöstö on omaleimaista.

Zealandian mahdollinen hyväksyminen mantereeksi tuskin vaikuttaisi alueen luonnonvarojen hallintaan.

Lähteet
-------

1. 1 2 3 4 5  Petri Pellikka: Saako maailma uuden mantereen? "Jos joku vetäisi tulpan pois merenpohjasta ja pinta laskisi", Zealandia paljastuisi *Helsingin Sanomat*.  21.3.2017. Viitattu 1.4.2017.
2. ↑  Tutkijat väittävät löytäneensä uuden mantereen Maasta – pinta-ala 5 miljoonaa neliökilometriä *Ilta-Sanomat*.  17.2.2017. Viitattu 28.9.2017.

Aiheesta muualla
----------------

* Kuvia tai muita tiedostoja aiheesta **Zealandia** Wikimedia Commonsissa
**Karéri** on maalaiskunta Moptin alueen Ténenkoun piirissä Malissa. Sen keskuskylä Dioura sijaitsee Nigerjoen tulva-alueen länsipuolisella tasangolla 50 kilometriä Ténenkousta luoteeseen. Kunnassa on 28 400 asukasta (vuonna 2009).

Karérin kunta rajoittuu idässä Ténenkoun piirin Togoré-Coumbén, Diondiorin, Sougoulbén ja Diakan kuntiin, pohjoisessa Youwaroun piirin Farimakén kuntaan sekä etelässä Ségoun alueen Macinan ja lännessä Nionon piireihin. Seutu kuuluu Sahelin vyöhykkeeseen.

Kuntaan kuuluu 38 kylää ja paimentolaisryhmää. Asukkaat ovat bambaroita, fulbeja, tuaregeja ja maureja.

Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkein viljelykasvi on hirssi. Kotieläimiä ovat lampaat, vuohet, naudat, kamelit, aasit ja siipikarja. Diourasta on maayhteydet Gathiin, Léréen, Ténenkouhun, Nampalaan ja Moninpéen.

Lähteet
-------

1. ↑  Resultats Provisoires RGPH 2009 (Région de Mopti) *instat.gov.ml*.  Arkistoitu 22.7.2011. Viitattu 12.10.2014. (ranskaksi)
2. ↑  Mali - Région de Mopti: Carte de référence *reliefweb.int*. Viitattu 12.10.2014. (ranskaksi)
3. 1 2 3  Plan de Securite Alimentaire: Commune Rurale de Kareri 2006–2010 *fsg.afre.msu.edu*.  Arkistoitu 7.3.2016. Viitattu 12.10.2014. (ranskaksi)
4. ↑  Les communes de la Région de Mopti *matcl.gov.ml*.  Arkistoitu 9.3.2012. Viitattu 12.10.2014. (ranskaksi)
**Zeddiani** (sardiksi *Tzeddiàni*) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 1 151 asukasta (vuonna 2016) ja sen pinta-ala on 11,81 neliökilometriä. Se sijaitsee 10 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Zeddiani** Wikimedia Commonsissa

Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Karymskojen piiri Taka-Baikalian aluepiirin kartalla.
**Karymskojen piiri** (ven. Карымский район, *Karymski raion*) on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 7 800 neliökilometriä. Asukkaita on 36 100 henkeä (vuonna 2009).

Karymskojen piiri sijaitsee Taka-Baikalian keskiosassa. Pohjoisessa se rajoittuu Tungokotšenin, idässä Šilkan ja Mogoituin, etelässä Aginskojen ja Duldurgan sekä lännessä Tšitan piireihin.

Piiriin kuuluvat Darasunin, Karymskojen ja Kurort-Darasunin kaupunkimaiset taajamat sekä 10 maalaiskuntaa: Adrianovka, Bolšaja Tura, Kadahta, Kaidalovo, Majaki, Naryn-Talatša, Novodoroninsk, Tyrgetui, Urulga ja Žimbira. Hallinnollinen keskus on Karymskojen taajama. Asutuskeskuksia on yhteensä 29.

Seudun kanta-asukkaita ovat evenkit ja burjaatit. Nykyään piirissä asuu venäläisiä, ukrainalaisia, tataareja ym.

Piirin kautta kulkee Trans-Siperian rautatie. Rakenteilla on Tšitan ja Habarovskin välinen M58-valtatie. Karymskojesta on matkaa aluepiirin pääkaupunkiin 100 kilometriä.

Talous perustuu rautatieliikenteeseen ja koneenrakennusteollisuuteen. Darasunissa on kaivosteollisuuden laitteita valmistava konepaja. Karymskoje on huomattava rautatieliikenteen keskus. Lisäksi harjoitetaan puunhankintaa ja -jalostusta. Maatalous tuottaa maitoa, lihaa, perunaa, vihanneksia ja viljaa.

Karymskojessa toimii kotiseutumuseo. Paikallislehtenä ilmestyy *Krasnoje znamja* ("Punalippu"). Nähtävyyksiin kuuluu vuonna 1868 rakennettu Pyhän kolminaisuuden kirkko Kaidalovon kylässä. Seudulla sijaitsee useita arkeologisia muistomerkkejä. Kurort-Darasunissa toimii kylpylä.

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g. *gks.ru*.  Arkistoitu 21.10.2011. Viitattu 27.12.2009. (venäjäksi)

Aiheesta muualla
----------------

* Karymskojen piiri Taka-Baikalian tietosanakirjassa (venäjäksi)

Taka-Baikalian piirit ja *kaupunkipiirit*
Aginskoje¹ • 
*Aginskoje*¹ • 
Akša • 
Aleksandrovski Zavod • 
Balei • 
Borzja • 
Duldurga¹ • 
Gazimurski Zavod • 
*Gornyi* • 
Hilok • 
Kalar • 
Kalga • 
Karymskoje • 
Krasnokamensk • 
Krasnyi Tšikoi • 
Kyra • 
Mogoitui¹ • 
Mogotša • 
Nertšinsk • 
Nertšinski Zavod • 
Olovjannaja • 
Onon • 
Petrovsk-Zabaikalski • 
*Petrovsk-Zabaikalski* • 
Priargunsk • 
Šelopugino • 
Šilka • 
Sretensk • 
Tšernyševsk • 
Tšita • 
*Tšita* • 
Tungir–Oljokma • 
Tungokotšen • 
Uljoty • 
Zabaikalsk

¹= kuuluu Agan Burjatian piirikuntaan
**Zean teatteri** oli antiikin aikainen kreikkalainen teatteri Pireuksen kaupungissa Kreikassa. Se sijaitsi Pireuksen sotasataman Zean sataman länsipuolella, ja on saanut nimensä satamasta.

Zean teatterin rauniot.
Zean teatteri rakennettiin hellenistisellä kaudella noin vuonna 200–100 eaa. Se oli kaupungin toinen teatteri Munikhian kukkulan länsirinteessä sijainneen suuremman ja vanhemman teatterin ohella. Zean teatteri on näistä kahdesta paremmin säilynyt. Teatteri oli normaali puolikaaren muotoinen kreikkalainen teatterirakennus, jonka keskellä oli pyöreä orkhestra ja sen takana skene eli näyttämörakennus. Teatterirakennuksen mallina oli mitä ilmeisimmin käytetty Ateenassa sijainnutta Dionysoksen teatteria, ja sen ulkoasu ja mittasuhteet vastaavat esikuvaansa. Teatterin katsomo avautui kaakkoon päin. Katsomo oli jaettu diazoma-käytävällä ala- ja yläosaan. Alaosa oli jaettu puolestaan portailla 13 sektoriin ja yläosa 24 sektoriin. Teatterirakennus oli tehty Pireuksen niemen paikallisesta kivestä.

Nykyisin teatterin raunioiden vieressä sijaitsee Pireuksen arkeologinen museo.

Lähteet
-------

1. 1 2  Stillwell, Richard & MacDonald, William L. & McAllister, Marian Holland (toim.): "Peiraeus, Attica", *The Princeton Encyclopedia of Classical Sites*. Princeton, N. J.: Princeton University Press, 1976. Teoksen verkkoversio.
2. 1 2  Piraeus, Theater of Zea (Building) *Perseus*. Viitattu 20.3.2017.
3. 1 2  Archaeological Museum of Piraeus *Destination Piraeus*.  Arkistoitu 29.4.2017. Viitattu 20.3.2017.

Aiheesta muualla
----------------

* Kuvia tai muita tiedostoja aiheesta **Zean teatteri** Wikimedia Commonsissa
**Antiikin Ateenan hallinto** 

Arkontit 

* Arkontti
* Basileus
* Polemarkki
* Thesmothetai


Muut virkamiehet 

* Prytani
* Strategos
* Nomothetai
* Muita virkamiehiä...


Toimielimet 

* Ekklesia eli kansankokous
* Bule eli neuvosto
* Areiopagi
* Heliaia


Muuta 

* Ostrakismos


**Heliaia** (m.kreik. ἡλιαία) oli antiikin ajan Ateenan suurin ja mahdollisesti merkittävin oikeusistuin. Kirjalliset lähteet antavat ymmärtää, että sen kokouksen muodosti ehkä jopa 1500 lautamiestä, ja joskus mahdollisesti jopa 2500 lautamiestä. Lautamiehet olivat tavallisia vapaita miehiä. Heliaian perusti Solon n. 600-500 -luvulla eaa.

Tunnetuin Heliaian oikeustapaus on Sokrateen tuomitseminen kuolemaan.

Ateenan Agoran arkeologisella alueella sekä vanhoissa Agoran alueen kartoissa eräs raunioista on perinteisesti merkitty Heliaiaksi. Myöhempi tutkimus on kuitenkin osoittanut, että kyseinen rakennus oli Aiakeion.

Lähteet
-------

1. ↑  Agora Monument: Aiakeion *Agora Excavations*. American School of Classical Studies at Athens. Viitattu 9.3.2015.
2. ↑  Aiakeion *The Ancient Agora of Athens*. Virtual Reality Digital Collection. Viitattu 9.3.2015.
**Justin Dwayne Lee Johnson** , taiteilijanimeltään **Alyssa Edwards** on yhdysvaltalainen drag queen ja koreografi. Hän tuli suurelle yleisölle tutuksi tositelevisiosarjasta *Huippu- drag queen haussa*, jonka viidennellä kaudella hän sijoittui kuudenneksi. Sen jälkeen hän on ollut ohjelman toisella All Stars-kaudella, sijoittuen tällä kertaa viidenneksi.

Ura
---

Johnson on osa Edwardsin drag-perhettä, ja toimii "drag-äitinä" Huippu- drag queen haussa-ohjelmassakin esiintyneille Shangela Laquifa Wadleylle, Vivienne Pinaylle, Laganja Estranjalle, Gia Gunnille ja Plastique Tiaralle. Hän on esiintynyt drag-hahmonaan esimerkiksi elokuvassa *Hurricane Bianca* sekä Netflixin alkuperäissarjassa *Dancing Queen*. Edwards on myös juontanut omaa nettisarjaansa, nimeltään *Alyssa's Secret*. Vuonna 2019 hän julkaisi oman meikkipalettinsa yhteistyönä Anastasia Beverly Hillsin kanssa.

Lähteet
-------

1. ↑  Stiefwater, Sarah: Drag Queen Make Up Collections And Collaborations  29. toukokuuta 2019. PureWow. Viitattu 12. joulukuuta 2019. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
**Alyxandria Treasure** (s. 15. toukokuuta 1992 Prince George, Brittiläinen Kolumbia) on kanadalainen korkeushyppääjä.

Ura
---

Treasure edusti korkeushyppyjuniorina Kanadaa vuoden 2009 alle 18-vuotiaiden maailmanmestaruuskilpailuissa ja vuoden 2010 alle 20-vuotiaiden maailmanmestaruuskilpailuissa. Ensin mainituissa hän sijoittui loppukilpailun yhdenneksitoista, jälkimmäisissä hän jäi karsintaan. Nuorten Kanadan-mestaruuskilpailuissa hän voitti vuonna 2010 hopeaa ja vuonna 2011 kultaa. Jälkimmäisenä vuonna hän kilpaili myös ensimmäisissä aikuisten Kanadan-mestaruuskilpailuissaan.

Treasure opiskeli yrittäjyyttä ja markkinointia Kansasin osavaltionyliopistossa Yhdysvalloissa. Yliopistourheilijana hän voitti muun muassa hopeaa NCAA:n mestaruuskilpailuissa vuonna 2014. Samana vuonna hän voitti ensimmäisen aikuisten Kanadan-mestaruutensa. Hän uusi mestaruuden vuosina 2015–2018. Elokuussa 2016 Treasure kilpaili Rio de Janeiron kesäolympialaisissa. Hän pääsi kisoihin ylitettyään niiden tulosrajan 193 cm saman vuoden toukokuussa. Olympialaisissa hän eteni loppukilpailuun hypättyään uransa parhaan tuloksen 194 cm. Loppukilpailussa hän jäi viimeiseksi, seitsemänneksitoista, tuloksella 188 cm. Vuonna 2017 Treasure osallistui Lontoon maailmanmestaruuskilpailuihin. Hän jäi alkukarsintaan tuloksella 185 cm.

Olympialaisten ja MM-kilpailujen lisäksi Treasure edusti maataan vuoden 2015 Pan-Amerikan kisoissa ja vuoden 2018 Kansainyhteisön kisoissa. Pan-Amerikan kisoissa hän sijoittui seitsemänneksi tuloksella 185 cm ja Kansainyhteisön kisoissa neljänneksi tuloksella 191 cm. Hän lopetti kilpailu-uransa kauteen 2019.

Yksityiselämä
-------------

Treasure sairastaa Crohnin tautia. Sairaus todettiin hänellä 17-vuotiaana.

Lähteet
-------

1. 1 2 3  Alyxandria TREASURE *results.gc2018.com*.  Arkistoitu 28.11.2021. Viitattu 4.4.2021. (englanniksi)
2. ↑  Athletics Canada names 2017 IAAF World Championships team *Athletics.ca*.  18.7.2017. Viitattu 4.4.2021. (englanniksi)
3. 1 2 3  Alyxandria Treasure Kansainvälinen yleisurheiluliitto.  (englanniksi)
4. ↑  Alyxandria Treasure *Olympic.ca*. Viitattu 4.4.2021. (englanniksi)
5. ↑  Alyxandria Treasure, OLY *LinkedIn*. Viitattu 4.4.2021. (englanniksi)
6. ↑  Winter, Chris: Alyx Treasure: Seeking New Heights Ahead of the Commonwealth Games *BCAthletics.org*.  26.3.2018. Viitattu 4.4.2021. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Carstenin omakuva (1784)
**Asmus Jakob Carstens** (10. toukokuuta 1754 Schleswig – 25. toukokuuta 1798 Rooma) oli tanskalais-saksalainen taidemaalari ja piirtäjä, joka edusti ihanteelliseksi*selvennä* katsottua saksalaista uusklassismia. Hänen työnsä ovat varsinkin sommittelua ja figuurien plastista muotoilua painottavia kartonkeja ja piirustuksia. Carstens käytti varsinkin kynäpiirustusta ja vesivärimaalausta ja halveksui öljyvärejä. Hän piti esikuvinaan antiikin ja Michelangelon taidetta ja etsi aiheita kreikkalaisesta tarustosta ja allegorioista.

Carstens aloitti 1776 opinnot Kööpenhaminan taideakatemiassa, mutta hänet erotettiin sieltä vuonna 1781. Carstens muutti 1783 Italiaan ja sittemmin Lyypekkiin ja Berliiniin. Hän hankki elantonsa muotokuvien teolla. Hänet nimitettiin 1790 Berliinin taideakatemian professoriksi maalauksensa *Enkelien johdatus* vaikutuksesta. Preussin hallitukselta saamallaan matkarahalla Carstens matkasi vuonna 1792 Roomaan. Kolmen vuoden kuluttua apuraha peruutettiin ja Carstensia vaadittiin takaisin Berliiniin, mutta hän jäi Roomaan, missä asui kuolemaansa asti.

Carstensin parhaina töinä on pidetty tarustoaiheisia, piirrettyjä kartonkeja. Carstensia on pidetty 1700-luvun klassismin ihanteellisimpana*selvennä* edustajana Saksan maalaustaiteessa. Hän oli Roomassa 1700-luvun jälkipuolella merkittävän aseman saavuttaneiden saksalaisten taiteilijoiden keskushenkilöitä, ja hänellä oli suuri vaikutus pian hänen kuolemansa jälkeen tapahtuneeseen saksalaisen maalaustaiteen kehitykseen.

Teoksia
-------

* Carstenin Ganymedes (1793)Carstenin *Ganymedes* (1793)
* Valon synty (1794)*Valon synty* (1794)
* Murheinen Aias Termessan ja Eurysakeen seurassa (n. 1791). Vesiväri grafiitilla, 22,7 × 33,6 cm.*Murheinen Aias Termessan ja Eurysakeen seurassa* (n. 1791). Vesiväri grafiitilla, 22,7 × 33,6 cm.

Lähteet
-------

1. ↑
2. 1 2 3  Otavan Iso tietosanakirja, osa 1. Otava 1960, palsta 1703
3. 1 2  Iso tietosanakirja, osa 2, Otava 1931, palsta 582
4. 1 2  Facta, osa 1 vuodelta 1976, palsta 960
5. ↑  Otavan Suuri Ensyklopedia, s. 6021


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
	+ 2
* BnF data
	+ 2
* Saksa
* Israel
* Yhdysvallat
* Ruotsi
* Tšekki
* Alankomaat
* Puola

 |
|  |
| Taiteenala | 
* KulturNav
* RKD Artists
* Städel
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
Läntinen Venäjä ranskalaisen vuoden 1775 kartan mukaan. Siperian kuvernementin keskeisimpiä alueita näkyy kartan keskellä ja oikeanpuoleisessa osassa.
**Siperian kuvernementti** (myös *lääni*; ven. Сиби́рская губе́рния, *Sibirskaja gubernija*) oli hallintoalue Venäjällä vuosina 1708–1781. Se käsitti koko Siperian ja osan Uralin alueesta. Kuvernementin hallinnollinen keskus oli Tobolsk.

Vuoden 1708 hallintouudistus ei muuttanut Siperian aikaisemmin muotoutunutta kihlakuntajakoa. Vuonna 1719 perustettiin viisi kuvernementtiin kuulunutta provinssia, joiden keskuksia olivat Irkutsk, Jeniseisk, Solikamsk, Tobolsk ja Vjatka. Vuonna 1727 Vjatkan ja Solikamskin provinssit liitettiin Kazanin kuvernementtiin. Irkutskin provinssi sai itsenäisen aseman vuonna 1736. Vuonna 1738 perustettu Isetin provinssi liitettiin vuonna 1744 Orenburgin kuvernementtiin.

Alueen eristyneisyydestä johtuen Siperian kuvernöörillä oli mm. oikeus hoitaa ulkomaansuhteita. Vuonna 1764 kuvernementti nimettiin Siperian kuningaskunnaksi, joka sai lyödä omaa rahaa. Se lakkautettiin vuonna 1781, jolloin alue jaettiin Permin, Tobolskin ja Ufan käskynhaltijakunniksi.

Lähteet
-------

1. 1 2 3  Uralskaja istoritšeskaja entsiklopedija *ihist.uran.ru*. Viitattu 13.6.2010. (venäjäksi)[vanhentunut linkki]
**Alysha Newman** (s. 29. kesäkuuta 1994) on kanadalainen seiväshyppääjä. Dohan MM-kilpailuissa 2019 Newman sijoittui viidenneksi naisten seiväshypyssä tuloksella 480. Kaksi vuotta aiemmin Lontoon MM-kilpailuissa 2017 hän oli seitsemäs tuloksella 465. Sisäratojen MM-kilpailuissa 2018 hän sijoittui kuudenneksi. Kansainyhteisön kisoissa hän saavutti kultaa Gold Coastissa 2018 tuloksella 475 ja pronssia Glasgow’ssa 2014 tuloksella 380. Hän sai pronssia Pan-Amerikan kisoissa 2019 tuloksella 455.

Ennätyksensä 482 hän on hypännyt Pariisissa 24. elokuuta 2019. Hän hyppäsi saman tuloksen hallissa Zürichissä neljä päivää myöhemmin. Molemmat tulokset ovat myös Kanadan ennätyksiä.

Lähteet
-------

* Alysha Newman Kansainvälinen yleisurheiluliitto.  (englanniksi)
* Alysha Newman Tilastopaja (vaatii kirjautumisen, maksullinen palvelu).  (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Ferdinand Zecca elokuvassa *À la conquête de l’air* (1901).
**Ferdinand Zecca** (19. helmikuuta 1864 Pariisi – 23. maaliskuuta 1947 Saint-Mandé, Val-de-Marne) oli ranskalainen näyttelijä, elokuvaohjaaja ja tuottaja. Hänet tunnetaan yhtenä varhaisen mykkäelokuvan edelläkävijöistä.

Näyttämösuunnittelijan perheeseen syntynyt Zecca aloitti uransa kahvikonserttien esiintyjänä. Hän teki äänityksiä Pathélle ja työskenteli hetken aikaa näyttelijänä Gaumontilla, jolle hän vuonna 1898 teki ensimmäisen elokuvansa *Les Méfaits d’une tête de veau*. Samana vuonna Charles Pathé palkkasi Zeccan elokuvien tuotantopäälliköksi ja vuonna 1902 hänestä tuli yhtiön Vincennesin studion johtaja. Vuonna 1903 Zecca siirtyi muutamaksi kuukaudeksi Gaumontille, mutta palasi seuraavana vuonna Pathén uudelle Montreuilin studiolle.

Zecca teki muun muassa uutiselokuvia, komedioita, fantasiaelokuvia kuten *À la conquête de l’air* (1901) ja yhteiskunnallisia melodraamoja kuten *Histoire d’un crime* (1901). Lucien Nonguetin kanssa ohjattua ja Segundo de Chomónin kuvaamaa moniosaista raamattuelokuvaa *La Vie et la passion de notre seigneur Jésus Christ* (1907) pidetään yhtenä varhaisen mykkäelokuvan klassikoista. Zecca oli myös yksi ensimmäisistä elokuvatuottajista, joka valvoi Pathén studioiden toimintaa ja huolehti yhtiön ulkomaantoiminnoista varsinkin Yhdysvalloissa. Palattuaan 1920-luvun alussa Ranskaan hän johti yhtiön Pathé Baby -kotielokuvaosastoa.

Lähteet
-------

1. 1 2 3  Rège, Philippe: *Encyclopedia of French Film Directors*, s. 1026. Lanham, Toronto, Plymouth: Scarecrow Press, 2010. ISBN 978-0-8108-6137-4.
2. 1 2 3  Oscherwitz, Dayna & Higgins, MaryEllen: *Historical Dictionary of French Cinema*, s. 420–422. Plymouth: Scarecrow Press, 2007. ISBN 978-0-8108-6875-5.
3. 1 2  Abel, Richard (ed.): *Encyclopedia of Early Cinema*, s. 1021–1022. Abingdon: Routledge, 2005. ISBN 0-415-23440-9.

Aiheesta muualla
----------------

* Ferdinand Zecca Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Elonet

 |
|  |
| Muut | 
* IdRef

 |

 |
**Alyssa Elaine Miller** (s. 4. heinäkuuta 1989) on yhdysvaltalainen malli. Hän on työskennellyt lehtikuvien ja muotinäytösten parissa lukuisille johtaville yrityksille. Hänen uransa kohokohtia ovat olleet kansikuvaesiintymiset Voguessa (saksankielinen versio) ja Ellessä (italiankielinen versio), mallintyöt Guessille ja Victoria’s Secretille sekä esiintymiset Sports Illustrated Swimsuit Issue -lehdessä.

Lapsuus
-------

Miller syntyi Los Angelesissa Kaliforniassa. Hänen sukujuuriinsa kuuluu saksalaisia, itävaltalaisia, englantilaisia, irlantilaisia, skottilaisia ja walesilaisia. Hän kasvoi Los Angelesin Palmdalessa.

Ura
---

Vuonna 2003 hänen isänsä lähetti Milleristä otettuja koekuvia malliyritys IMG Modelsin Los Angelesin toimistoon. Vuonna 2005 hän oli jo lupaava malli Marilyn Agency -mallitoimiston listoilla. Miller esiintyi Stella McCartneyn vuoden 2005 syyskampanjassa. Vuoteen 2006 mennessä hän oli esiintynyt kaikissa Voguen pääjulkaisuissa mukaan lukien erään Vogue Italian liitteen kannessa. Kun hän oli esiintynyt Voguen saksalaisen version lokakuun 2006 numeron kannessa ja Ellen italian version heinäkuun 2010 numeron kansikuvassa (hän pääsi myös lokakuun 2012 numeron kanteen), hänestä tuli yksi Guessin uusista kasvoista vuoden 2010 lopussa. Miller on myös työskennellyt Victoria’s Secretille. Lisäksi hän on esiintynyt seuraavien tahojen mainoksissa: Bebe, Billabong, Chopard, Diesel, Elie Tahari, Intimissimi, Juicy Couture, La Perla ja Laura Biagotti.

Hän allekirjoitti työsopimuksen Elite Model Management -mallitoimiston kanssa vuonna 2011. Miller esiintyi ensimmäisen kerran Sports Illustrated Swimsuit Issue -lehdessä vuonna 2011. 

Miller teki cameo-roolin vuoden 2015 elokuvassa *Entourage*.

Millerin ulkonäköä pidetään hyvin eurooppalaisena. Kun hän teki läpimurtonsa Guessin parissa, häntä verrattiin Sophia Loreniin.

Yksityiselämä
-------------

Miller alkoi seurustella näyttelijä Jake Gyllenhaalin kanssa kesäkuun puolivälissä 2013, ja heinäkuussa heidän suhteestaan tuli julkinen.

Lähteet
-------

1. ↑  Feitelberg, Rosemary: Alyssa Miller Signs With IMG Models *Women's Wear Daily*.  18.7.2013. Viitattu 18.9.2018.
2. ↑  Alyssa Rising *Models.com*.  15.4.2005. Viitattu 18.9.2018.
3. ↑  Alyssa Miller *New York Magazine*. Viitattu 18.9.2018.
4. ↑  Alyssa Miller *Fashion Model Directory*. Viitattu 18.9.2018.
5. ↑  Acuna, Kirsten: Here are all the celebrity cameos in the 'Entourage' movie *Business Insider*.  3.6.2015. Viitattu 18.9.2018.
6. ↑  Meet New Guess Girl Alyssa Miller! *teenvogue.com*.  Arkistoitu 26.9.2010. Viitattu 18.9.2018.
7. ↑  Billups, Andrea: Jake Gyllenhaal Takes a Kiss-Filled Bike Ride with SI Model Alyssa Miller *People*.  21.6.2013.  Arkistoitu 4.3.2016. Viitattu 18.9.2018.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
**Family Radio Service** (**FRS**) on yhdysvaltalainen luvasta vapautettu radiopuhelinstandardi.

FRS-kanavien taajuudet
----------------------

1. 462,5625 MHz
2. 462,5875 MHz
3. 462,6125 MHz
4. 462,6375 MHz
5. 462,6625 MHz
6. 462,6875 MHz
7. 462,7125 MHz
8. 467,5625 MHz
9. 467,5875 MHz
10. 467,6125 MHz
11. 467,6375 MHz
12. 467,6625 MHz
13. 467,6875 MHz
14. 467,7125 MHz

Sotilaskäyttö
-------------

Varsinaisen taistelutoiminnan päätyttyä*selvennä* Yhdysvaltain merijalkaväen sotilaat hankkivat yksityisesti taktisiksi lisäradioikseen miehitysvaiheessa FRS-radiopuhelimia, jotka kuuluvat PMR446:n kaltaiseen vapaasti käytettävään järjestelmään, Family Radio Serviceen. FRS:n 14 kanavaa toimivat taajuuksilla 462,5625–467,7125 MHz. PMR446- ja FRS-radiopuhelimilla ei kyetä suoraan muodostamaan yhteyttä keskenään, koska ne toimivat erillisinä järjestelminä eri taajuuksilla.

Yhdysvaltain armeijan vakioradiopuhelin 9–11 sotilasta käsittävän ryhmän sisäiseen viestintään on 1998 COTS-luokkaan valittu Icom IC-F3S -VHF-radiopuhelin, kun taas merijalkaväen vastaavaan tarkoituksiin valitsema COTS-radiopuhelin on merijalkaväen käyttöön modifioitu UHF-alueella toimiva FRS-radiopuhelin IC-4008A FRS.

Yhdysvaltain armeijan 82. maahanlaskudivisioona käytti Irakin sodassa kokeeksi FRS-radiopuhelimena Garmin Rinoa, jossa on FRS-taajuuksien lisäksi myös GMRS-taajuudet sekä GPS-paikannin.

Lähteet
-------

1. ↑   (Arkistoitu – Internet Archive)
2. ↑   (Arkistoitu – Internet Archive)
3. ↑   (Arkistoitu – Internet Archive)
Liukumäki
**Liukumäki** on lasten leikkiväline, jossa käyttäjä liukuu rajattua, kourunomaista kallistettua liukualustaa pitkin alas. 

Lähtö tapahtuu tasaiselta *aloitusosalta*, jossa käyttäjä voi asettua turvalliseen liukuasentoon. Tässä osassa on muuta rakennetta korkeammat kaiteet sekä käsituet laskuun valmistautumista varten. Aloitusosan jälkeen alkaa varsinainen *liukuosa*, jossa lasku tapahtuu. Liu’un päättää vaakatasossa oleva *poistumisosa*, jossa laskijan vauhti hidastuu tai pysähtyy, jolloin liukuja voi turvallisesti poistua. 

Julkiset liukumäet on yleensä valmistettu ruostumattomasta pellistä, yksityiseen käyttöön tarkoitetut muovista, harvemmin puusta (käytännössä filmivanerista). Liukumäkiä on useimmiten leikkipuistoissa ja muilla leikkipaikoilla, mutta toisinaan myös rannoilla. Liukumäki on voitu yhdistää myös osaksi kiipeilytelinettä.

Turvallisuus
------------

Yleisiä liukumäkiä koskee Suomessa standardi SFS-EN 1176 (osa 3).

Katso myös
----------

* Vesiliukumäki
* Hätäliukumäki

Commons
Wikimedia Commonsissa on kuvia tai muita tiedostoja aiheesta **Liukumäki**.

Lähteet
-------

1. ↑  Finlex - normit
**Richard Benjamin Speck** (6. joulukuuta 1941 – 5. joulukuuta 1991) oli yhdysvaltalainen joukkomurhaaja, joka tappoi kahdeksan sairaanhoitajaopiskelijaa Chicagossa 14. heinäkuuta 1966.

Nuoruus
-------

Speck syntyi uskonnolliseen suurperheeseen Kirkwoodissa, Illinoisissa. Speckin ollessa 6-vuotias hänen isänsä kuoli. Hänen äitinsä meni uudelleen naimisiin ja Speck joutui usein isäpuolensa pahoinpitelemäksi. Jo nuoruudessaan Speck ajautui rikolliseksi.

Speck meni naimisiin marraskuussa 1962 ja hänelle syntyi pian tytär. Vuonna 1963 Speck joutui vankilaan varkaudesta ja petoksesta. Vapauduttuaan hän syyllistyi vain neljä viikkoa myöhemmin pahoinpitelyyn ja sai 16 kuukauden vankilatuomion. Päästyään taas vapaaksi Speck joutui epäillyksi 65-vuotiaan naisen raiskaamisesta ja ryöstämisestä sekä paikallisen tarjoilijan taposta. Häntä vastaan ei kuitenkaan koskaan nostettu syytettä.

Joukkomurha
-----------

Heinäkuun 13. päivän iltana vuonna 1966 Speck tunkeutui chicagolaiseen taloon, jossa asui läheisessä sairaalassa työskenteleviä hoitajaksi opiskelevia naisia. Hän ryösti ja sitoi paikalla olleet opiskelijat. Speck kidutti ja raiskasi uhrinsa. Hän puukotti tai kuristi kuoliaaksi kaikkiaan kahdeksan naista. Ainoastaan Speckille oven avannut Corazon Amurao jäi henkiin hänen onnistuttua piiloutumaan sängyn alle Speckin ollessa toisessa huoneessa. Tunteja myöhemmin Speck poistui mukanaan ryöstämänsä rahat. Amurao hälytti poliisin ja hänen antamien tuntomerkkien perusteella Speck etsintäkuulutettiin.

Pakoillessaan Speck yritti itsemurhaa, mutta muutti viime hetkellä mielensä ja hälytti apua. Sairaalassa hänet tunnistettiin ja pidätettiin. Speckin oikeudenkäynti alkoi 3. huhtikuuta 1967. Se kesti vain 12 päivää ja valamiehistö totesi hänet syylliseksi alle tunnissa. Speck tuomittiin kuolemaan, mutta vuonna 1972 se muutettiin 400-1200 vuoden vankeudeksi, kun Yhdysvaltain korkein oikeus päätti luopua kuolemantuomiosta.

Speck kuoli vankilassa sydänkohtaukseen joulukuussa 1991, vain päivää ennen 50. syntymäpäiväänsä. Edes hänen omaisensa eivät halunneet Speckin maallisia jäännöksiä, joten ne tuhkattiin, ja vain kaksi ihmistä maailmassa tietää mihin hänen tuhkansa on siroteltu.

Lähteet
-------

* Richard Speck biography Biography Chanel.  Arkistoitu 12.4.2009. Viitattu 17.12.2008. (englanniksi)

1. 1 2 3 4 5  A&E Biography: Richard Speck


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Muut | 
* SNAC

 |

 |
Syvä laskimotukos
**Liuotushoidolla** tarkoitetaan lääketieteellistä toimenpidettä, jossa liuotetaan valtimon tai laskimon verihyytymää.

Toimenpide
----------

Liuotushoitoa käytetään paikallisesti katetrin avulla suoraan siihen verisuoneen jossa verihyytymä (trombi) sijaitsee. Yleisimpiä kohteita trombolyysihoidolle ovat alaraajan valtimoiden tukokset, yläraajan valtimoiden trombit sekä embolisatorisen aivohalvauksen aiheuttaneet tukokset. Liuotuksessa käytetään trombolyyttisiä eli hyytymää liuottavia lääkeaineita (esimerkiksi urokinaasi ja plasminogeenin aktivaattori).

Mitä tuoreempi tukos on, sitä parempi liuotustulos on mahdollista saada. Liuotuskertojen lukumäärä saattaa vaihdella tukoksen laadun mukaan. Trombolyysin lisäksi suoneen asennetaan usein stentti jotta suoni pysyisi auki paremmin. Stentin asennus tapahtuu pallolaajennustoimenpiteen yhteydessä.

### Komplikaatiot ja vasta-aiheet liuotushoidolle

Yleisimpiä liuotushoidon komplikaatioita ovat verenvuodot. Verenvuodot ovat yleensä paikallisia, ja niitä esiintyy 10–30 %:lla potilaista. Liuotushoidon vasta-aiheina voivat olla mm. äskettäinen leikkaus, mahahaava, tuore aivohalvaus, sisäelimen karsinooma, eteisvärinä, vasemman kammion trombi ja yliherkkyysreaktiot varjoaineelle.

Jos liuotushoitoa ei voida tehdä, voi olla aiheellista tehdä ns. katetritrombektomia, jossa verisuonihyytymä poistetaan tukkeutuneesta suonesta mekaanisesti ja/tai trombolyyttiaineen avulla.

Lähteet
-------

1. 1 2 3 4  Manninen, M.: *Valtimotoimenpiteet*. Teoksessa: Blanco Sequeiros, R. Koskinen S. Aronen, H. Lundbom, M. Vanninen, R. Tervonen, O. (toim.) *Kliininen Radiologia*. Duodecim, 2016.
**Fame** oli ruotsalainen duo, joka oli toiminnassa vuosina 2002–2006. Duon muodostivat **Jessica Andersson** (s. 27. lokakuuta 1973) ja **Magnus Bäcklund** (s. 16. marraskuuta 1965), jotka tapasivat toisensa ruotsalaisessa *Fame Factory* -kykykilpailussa syksyllä 2002. Duo voitti Melodifestivalenin 2003 kappaleella "Give Me Your Love" ja edusti näin Ruotsia Eurovision laulukilpailussa 2003. Eurovision laulukilpailussa duo sijoittui viidenneksi.

Duo osallistui Melodifestivaleniin uudestaan vuonna 2004 kappaleella "Vindarna vänder oss", joka sijoittui kilpailussa kuudenneksi.

Talviolympialaisia 2006 varten duo levytti kappaleen "All in the Game", joka oli duon viimeinen levytys. Duo hajosi keväällä 2006.

Diskografia
-----------

### Albumit

*Suluissa sijoitus Ruotsin albumilistalla*
* *Give Me Your Love* (2003) (#11)

### Singlet

*Suluissa sijoitus Ruotsin singlelistalla*
* "Give Me Your Love" (2003) (#1)
* "Pop Into My Heart" (2003) (#53)
* "Vindarna vänder oss" (2004) (#23)
* "Gjorda för varandra" (2005) (#47)
* "All In The Game" (2005) (#54)

Lähteet
-------

* 

1. ↑
2. ↑
3. ↑
4. ↑
5. ↑
**Tarkint** on maalaiskunta ja sen keskuspaikka Gaon alueen Bouremin piirissä Malissa. Se sijaitsee Tilemsin laaksossa 89 kilometriä Bouremista koilliseen. Kunnassa on 19 100 asukasta (vuonna 2009).

Tarkintin kunnan pinta-ala on 23 000 neliökilometriä. Se rajoittuu pohjoisessa Kidalin alueeseen, idässä Gaon piiriin, etelässä Bouremin ja Taboyen sekä lännessä Temeran kuntiin. Seutu kuuluu Saharan ja Sahelin siirtymäalueeseen. Tilemsin laaksossa on suuri fosfaattiesiintymä.

Kunta käsittää 36 paimentolaisryhmää. Asukkaat ovat etupäässä arabeja, tuaregeja ja belloja. Lisäksi on muualta maasta siirtyneitä songhaita ja bambaroita. Vallitseva uskonto on islam.

Tarkintin kautta kulkee Gaosta Algerian rajalle johtava maantie. Seudun pääelinkeino on karjanhoito. Kotieläimiä ovat vuohet, lampaat, aasit, naudat ja kamelit. Lisäksi harjoitetaan maanviljelyä (durraa ja vihanneksia), kaupankäyntiä ja käsityöammatteja. Kuivuus on pakottanut osan väestöstä siirtymään kaupunkeihin ja naapurimaihin.

Kunnassa on kuusi alkeis- ja kaksi yläkoulua sekä koraanikouluja. Terveyspalveluihin kuuluu kaksi terveyskeskusta.

Lähteet
-------

1. 1 2 3 4 5  Plan de Securité Alimentaire Commune de Tarkint 2005–2009 *csa-mali.org*.  2005. Viitattu 23.5.2012. (ranskaksi)
2. ↑  Resultats provisoires RGPH 2009 (Région de Gao) *instat.gov.ml*.  Arkistoitu 22.7.2011. Viitattu 23.5.2012. (ranskaksi)